Document ID: /roh_data/filtered/fineweb-2-filterrobots_roh.jsonl.gz/18203

A San Antonio ha Viktorija Golubic pers la dumengia saira l'emprim cun 3:6 e 2:6 cunter Sloane Stephens. Silsuenter perda era Timea Bacsinszky, quai cun 3:6 e 6:7 cunter Sofia Kenin. Uschia gudognan las Americanas la finala cun 3:1 cunter las Svizras.
Ina speranza resta
La terrada n’è dentant forsa betg uschè pitra per la squadra svizra dal Fed Cup. La Federaziun internaziunala dal tennis ITF prevesa numnadamain da refurmar l’occurrenza. En in mais duain las federaziuns commembras vuschar, sch’ellas van d’accord d’augmentar il dumber da squadras en la gruppa mundiala sin 16. Lura fiss era la Svizra il 2020 puspè tranter las meglras squadras dal mund.
RR novitads 06:00